[{"text_idx": "#000004", "text": "Ers 21+1 o flynyddoedd, bu Trac Cymru yn gweithio i sicrhau y gall traddodiadau gwerin Cymru oroesi a ffynnu i\u2019r dyfodol trwy gefnogi toeon newydd o gerddorion wrth iddynt barhau i roi eu stamp bywiog a chyffrous eu hunain ar eu celfyddyd. Bu i\u2019r elusen chwarae ro\u0302l bwysig yn natblygiad cynnar nifer o artistiaid llwyddiannus, ac mae\u2019n cymryd ei chyfrifoldeb o ddifrif wrth gefnogi pobl i lansio gyrfaoedd newydd."}, {"text_idx": "#000007", "text": "\u201cRydym wedi cynnig hyfforddiant ac interniaethau gwirfoddol er mwyn i gerddorion ifanc ddysgu sut mae\u2019r busnes cerddoriaeth yn gweithio. Mae Avanc, ein Hensemble Gwerin Ieuenctid Cenedlaethol, yn cynnwys 11 o unigolion eithriadol o dalentog a ddaeth trwy ein cyrsiau cymunedol megis Gwerin Iau a Gwerin Gwallgo, ac mae rhai ohonynt eisoes wedi symud ymlaen i weithio fel aelodau o\u2019n staff, eraill fel tiwtoriaid ar ein cyrsiau, ac eraill i yrfaoedd proffesiynol. Mae Elisa a Rhys Morris wedi llwyddo i gyfuno o leiaf dau allan o\u2019r tri yna, a mwy ar ben hynny."}, {"text_idx": "#000008", "text": "\u201cWrth reswm, nid pawb sy\u2019n dod yn gerddor traddodiadol proffesiynol \u2013 nid yw rhai o gynheiliaid mwyaf talentog ein traddodiad wedi llwyddo i gael, nac wedi bod eisiau, gyrfa lawn amser. Ond mae dros 90% o\u2019r holl bobl ifanc sydd wedi dod trwy \u2018system\u2019 Trac yn gerddorion gweithredol, waeth sut maen nhw\u2019n ennill eu bywoliaeth."}, {"text_idx": "#000011", "text": "Wrth i ni gymryd trem yn o\u0302l ar ein 21+1 o flynyddoedd hyd yma o weithio i gynnal y traddodiadau cerddorol sydd mor bwysig i ni fel cenedl, mae Trac Cymru hefyd wrthi\u2019n cynllunio ein rhaglen o gefnogaeth at y dyfodol, i gefnogi\u2019r to nesaf o gerddorion ifanc o Gymru. Helpwch ni trwy rannu\u2019r straeon hyn a\u0302\u2019ch ffrindiau neu gydweithwyr, ac ymunwch a\u0302 ni trwy rannu eich atgofion hapus eich hunain am gerddoriaeth werin Cymru ar y cyfryngau cymdeithasol gyda\u2019r hashnod #TRAC21, a gallwch ein helpu i ariannu ein rhaglen i bobl ifanc trwy gyfrannu heddiw."}]